E di dos conferencia di trabou di SEA a tuma luga diahuebs y diabierna ultimo na Corsou, caminda tur isla di Caribe y Hulanda a participa. SEA, of Aliansa Educacional Strategico, tin como meta primario stimula exito den estudio y chens igual pa studiantenan Caribense. Ademas, a presta atencion tambe na e prioridadnan di e proyecto SEA.
Durante e conferencia, a tene varios panel y sesion di trabou cu meta pa stimula exito academico di studiantenan Caribense. E enfoke tabata riba un mehoracion di trancision di scol secundario pa MBO/SBO y actividadnan di SEA. Tambe a para keto na e tres puntonan di atencion di SEA, manera facilitacion di mobilidad pa studiante den Reino, un programa preparatorio pa studiante cu ta desea di cuminsa cu un educacion universitario, y investigando un mihor coneccion entre educacion y e mercado laboral.
Tanto scolnan secundario como scolnan di mbo/sbo di Caribe a participa, banda di algun scol Hulandes. Ademas, studiantenan for di henter Reino a participa activamente den e conferencia di trabou y tabatin contribucion valioso na e discusionnan y actividadnan.
E conferencia di trabou di SEA tin como meta pa crea un plataforma pa comparti conocemento, experiencia y 'best practices'. E meta final ta pa fortifica educacion y aumenta oportunidadnan pa tur studiante Caribense.